OpenLLM-France/wikimedia huggingface dataset:
# Magareće godine

Magareće godine (en serbocroat L'edat ingrata) és una pel·lícula de Bòsnia i Hercegovina del 1994 dirigida per Nenad Dizdarević basada en una novel·la infantil de Branko Ćopić. La pel·lícula va ser seleccionada com a entrada bosnia per a l'Oscar a la millor pel·lícula de parla no anglesa als Premis Oscar de 1994, però no va ser acceptada com a candidata.

## Argument

Brankic és un estudiant de secundària a Bihać (Bòsnia i Hercegovina) poc abans de l'esclat de la Segona Guerra Mundial.

## Repartiment

* Draško Trninić com Brankić
* Sedin Kahriman com Baja
* Igor Bjelan com Dule Dabić
* Esvedin Husić com Krsto Buva
* Milan Lazić com Branko Mandić
* Milenko Lazić com Ranko Mandić
* Biljana Preradović com Zora Tanković
* Sabina Tabić com Zora Kutić

## Premis

Va guanyar la Palmera d'or a la XV edició de la Mostra de València.

## Referències

* ↑ Sandra Brennan. «The Awkward Age». The New York Times. Baseline & All Movie Guide, 2015. Arxivat de l'original el 28 setembre 2015. [Consulta: 27 setembre 2015].
* ↑ Margaret Herrick Library, Academy of Motion Picture Arts and Sciences
* ↑ Bosnia se llevó la Palmera de Oro de la Mostra con «La edad ingrata», ABC, 21 d'octubre de 1994

## Enllaços externs

* ZdMp_xNgPf0 a YouTube
# Maganja da Costa

Maganja da Costa és un municipi de Moçambic, situat a la província de Zambézia. En 2007 comptava amb una població de 15.410 habitants.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
# Kathleen Ray

Kathleen Ray va ser una ciclista britànica. Va guanyar una medalla de bronze a la primera edició dels Campionats del món femenins de persecució, al darrere de la soviètica Liubov Kótxetova i la seva compatriota Stella Bail.

## Enllaços externs

* Fitxa a sitiodeciclismo.net
* Fitxa a cyclebase.nl
# Kilgore (Nebraska)

Kilgore és una població dels Estats Units a l'estat de Nebraska. Segons el cens del 2000 tenia 99 habitants.

## Demografia

Segons el cens del 2000, Kilgore tenia 99 habitants, 37 habitatges, i 29 famílies. La densitat de població era de 84,9 habitants per km².
Dels 37 habitatges en un 37,8% hi vivien nens de menys de 18 anys, en un 59,5% hi vivien parelles casades, en un 5,4% dones solteres, i en un 21,6% no eren unitats familiars. En el 18,9% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3.
Per edats la població es repartia de la següent manera: un 27,3% tenia menys de 18 anys, un 6,1% entre 18 i 24, un 28,3% entre 25 i 44, un 23,2% de 45 a 60 i un 15,2% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 29.750 $ i la renda mediana per família de 31.875 $. Els homes tenien una renda mediana de 21.875 $ mentre que les dones 21.250 $. La renda per capita de la població era de 13.767 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kilgore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Kilgore». American Fact Finder. Oficina del Cens dels Estats Units, 12-01-2010.
# Kileskus aristotocus

Kileskus aristotocus és un gènere de dinosaure tiranosauroïdeu conegut a partir de restes parcials trobades a les roques del Juràssic mitjà (Bathonià) de Krasnoyarsk Krai, Rússia. Els fòssils recuperats inclouent la maxil·la, premaxil·la, un surangular i uns pocs ossos de la mà i el peu de l'holotip. Els ossos del crani són similars als del proceratosaure. L'espècie fou anomenada l'any 2010 per Averiànov i col·laboradors. Van realitzar una anàlisi cladística que va indicar que es tracta d'un proceratosàurid basal.

## Referències

* ↑ Averiànov, A. O.; Krasnolutski, S. A.; Ivantsov, S. V. «A new basal coelurosaur (Dinosauria: Theropoda) from the Middle Jurassic of Siberia». Proceedings of the Zoological Institute, vol. 314, 1, 2010, pàg. 42–57.
# Khoixeüt

Khoixeüt (en rus: Хошеут) és un poble (un possiólok) de Calmúquia, a Rússia, segons el cens del 2021 tenia 345 habitants. Pertany al districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09.
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].
# Khokand

«Khokand o Kokand» té aquests significats:
* Kokand o Khokand, ciutat de l'Uzbekistan.
* Kanat de Kokand o Khokand, estat de l'Àsia central (1709 – 1876).
# José Gómez del Moral

José Gómez del Moral (Cabra, 4 de desembre de 1931 - Sogamoso, 7 d'agost de 2021) va ser un ciclista espanyol que fou professional entre 1955 i 1963, aconseguint 7 victòries, entre elles la Volta a Catalunya de 1955. Fou el segon i darrer ciclista no colombià en guanyar la Volta a Colòmbia durant el segle XX.
Era germà del també ciclista Antonio Gómez del Moral.

## Palmarès

* 1955
** 1r a la Volta Ciclista a Catalunya
** 1r a la Volta a Andalusia i vencedor d'una etapa
** 1r al Gran Premi de Zumárraga
* 1957
** 1r a la Volta a Colòmbia
* 1958
** Vencedor d'una etapa de la Volta a Andalusia
* 1959
** Vencedor d'una etapa de la Volta a Andalusia

### Resultats a la Volta a Espanya

* 1955. 16è de la classificació general
* 1957. 35è de la classificació general
* 1959. Abandona
* 1960. 17è de la classificació general
* 1961. Abandona
* 1963. 51è de la classificació general

### Resultats al Tour de França

* 1959. 47è de la classificació general
* 1960. Abandona (3a etapa)
* 1961. Abandona (2a etapa)

## Referències

* 1 2 Caballero, Héctor Urrego. «Fallece José Gómez del Moral, Campeón de la Vuelta a Colombia 1957» (en castellà), 07-08-2021. [Consulta: 19 agost 2021].
* ↑ Subbética, La voz de la. «Recordando a los ciclistas egabrenses Antonio y José Gómez del Moral» (en castellà). [Consulta: 19 agost 2021].

## Enllaços externs

* Palmarès de José Gómez del Moral (italià)
# Kosihovce

Kosihovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1135.
# Marta Bartrès i Calsapeu

Marta Bartrès i Calsapeu (Mataró, Maresme, 24 de març de 1983) és una portera d'hoquei sobre patins catalana, ja retirada.
Formada al Club Hoquei Mataró, hi va desenvolupar tota la seva carrera esportiva. Amb aquest club va aconseguir un subcampionat de la Lliga catalana i el tercer lloc al Campionat d'Espanya la temporada 2006-07. Internacional amb la selecció espanyola d'hoquei sobre patins, va debutar amb setze anys aconseguint el subcampionat d'Europa el 1999. Durant la dècada del 2000, va ser la portera indiscutible de la selecció estatal. Entre d'altres d'èxits, va ser campiona del Món el 2000, subcampiona el 2006 i medalla de bronze el 2002 i 2004. Va obtenir dos subcampionats d'Europa més el 2001 i 2003 i una medalla de bronze el 2005. Per altra banda, també va formar part de la primera selecció catalana d'hoquei sobre patins que va disputar un partit internacional el 2003 contra Portugal. Considerada la primera esportista mataronina en guanyar una medalla d'or a nivell mundial, va ser guardonada com a millor esportista de Mataró de l'any 2000. També va rebre l'ordre olímpica l'any 2002 del Comitè Olímpic Espanyol.

## Palmarès
### Selecció espanyola

* 1 medalla d'or al Campionat del Món d'hoquei patins femení: 2000
* 2 medalles d'argent al Campionat del Món d'hoquei patins femení: 2006
* 2 medalles de bronze al Campionat del Món d'hoquei patins femení: 2002, 2004
* 3 medalles d'argent al Campionat d'Europa d'hoquei patins femení: 1999, 2001, 2003
* 1 medalla de bronze al Campionat d'Europa d'hoquei patins femení: 2005

## Referències

* ↑ «Marta Bartrès i Calsapeu». Enciclopèdia de l'esport català. Barcelona: Grup Enciclopèdia Catalana.
* 1 2 «A Mataró, "les de l'hoquei" ja fa més de vint anys que hi juguen». El Tot Mataró i Maresme, 31-05-2020. [Consulta: 22 setembre 2020].

## Enllaços externs

* Fitxa de Marta Bartrès Calsapeu - RinkHockey.net (anglès)
# Mansoura

Mansoura (àrab: المنصورة, al-Manṣūra) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 15.820 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Mansoanka

El mansoanka o sua (també kunant, kunante, mansoanca, maswanka) és una de les llengües mel del grup de les llengües atlàntiques parlada per 17.000 persones del grup ètnic kunante, d'elles 15.500 a Guinea Bissau i la resta a Gàmbia i Guinea. Glottolog la classifica amb la mbulungish.

## Referències

* ↑ Mansoanka referència a Ethnologue (16th ed., 2009)
* ↑ Mansoanka a glottolog

## Bibliografia

* Guillaume Serere & Florian Lionnet 2010. „'Isolates' in 'Atlantic'“ Arxivat 2012-03-31 a Wayback Machine.. Language Isolates in Africa workshop, Lyon, Dec. 4
# Jussi Halla-aho

Jussi Halla-aho (nascut el 27 d'abril del 1971) és un lingüista i polític finlandès membre del Parlament de Finlàndia. És el líder del Partit dels Finlandesos que forma part del partit Identity and Democracy del Parlament Europeu. Halla-aho va ser escollit per primer cop a l'ajuntament de Hèlsinki el 2008 i al parlament de Finlàndia el 2011. El 2014 va ser elegit al parlament europeu. Halla-aho va créixer a la ciutat de Tampere on hi va viure 24 anys. Va estudiar a la Universitat de Helsinki del 1995 fins al 2006. Va obtenir el grau de màster el 2000 i va continuar tot doctorant-se el 2006 amb una tesi sobre la morfologia de l'antic eslau.

## Referències

* ↑ «8th parliamentary term | Jussi HALLA-AHO | MEPs | European Parliament» (en anglès). http://www.europarl.europa.eu,+18-11-2019.+[Consulta: 18 novembre 2019].
* ↑ «Jussi Halla-aho - POLITICO» (en anglès). https://www.politico.eu,+08-11-2019.+[Consulta: 18 novembre 2019].
* ↑ «Poll: Halla-aho most successful party leader» (en anglès). https://yle.fi,+18-11-2019.+[Consulta: 18 novembre 2019].
# Krupnik

Krupnik, o Krupnikas com es diu a Lituània, és una beguda alcohòlica dolça tradicional a base de mel, popular a Polònia i Lituània. Les produccions industrials tenen un grau alcohòlic de 40%-50% però les tradicionals són de més de 80%. La mel, en particular mel de trèvol, és l'ingredient principal però també es fa amb més de 50 herbes diferents. La llegenda diu que el van crear monjos benedictins al monestir de Niaśviž. S'havia fet servir com desinfectant pels soldats polonesos de la Segona Guerra Mundial.
# Mars 3

La Mars 3, Marsnik 3 o Mart 3 era una sonda espacial del Programa Mars idèntica a la Mars 2, cadascuna amb un mòdul orbital i un mòdul de descens acoblat, desenvolupades en el marc del programa Mars de sondes soviètiques per a l'exploració de Mart. El principal objectiu de l'orbitador Mars 3 era l'obtenció d'imatges de la superfície marciana i dels núvols, determinar la temperatura, estudiar la topografia, composició i propietats físiques de la superfície, així com mesurar les propietats de l'atmosfera, mesurar el vent solar i els camps magnètics marcià i interplanetari. També actuaria com repetidor cap a la Terra dels senyals enviats pel mòdul aterrador.
El principal objectiu científic del mòdul de descens mars 3 era realitzar un aterratge suau a Mart, fer fotografies de la superfície i enviar dades de les condicions meteorològiques, així com de la composició atmosfèrica i de les propietats mecàniques i químiques del sòl. La sonda mars 3 va ser la primera que va realitzar un aterratge suau en la superfície de Mart.

## Vegeu també

* Exploració de Mart
* Exploració espacial

## Referències

* 1 2 (anglès) "Mars 3". Nasa. Nasa, n.d. Web. 14/8/2012. http://nssdc.gsfc.nasa.gov/nmc/spacecraftDisplay.do?id=1971-049A

## Missions actives d'astromòbils

El següent mapa d'imatge del planeta Mart conté enllaços interns a característiques areogràfiques destacant les ubicacions de «rovers» i mòduls de descens. Feu clic en les característiques i us enllaçarà a les pàgines dels articles corresponents. El nord està a la part superior; les elevacions: vermell (més alt), groc (zero), blau (més baix).

## Enllaços externs

* Космические Аппараты Марс-2 -3 Arxivat 2013-05-10 a Wayback Machine., article en www.laspace.ru, en rus.
* La imatge original enviada per la mars 3 des de la superfície
* El senyal original enviada per la mars 3 des de la superfície, representada en un plotter
# Mars Cube One

Mars Cube One (MarCO) és una missió de sobrevol de Mart formada per dos nanonaus que es va llençar el 5 de maig de 2018 juntament amb la sonda InSight.
És una missió de prova de noves tecnologies de comunicació de ràdio i de navegació miniaturitzades. Van fer de repetidor de ràdio per l'aterrador InSight durant la reentrada atmosfèrica, enviat dades de telemetria quan la InSight estava fora de la línia de visió de la Terra. Aquests cubeSats van ser els primers dissenyats per funcionar fora de l'òrbita de la Terra i, a part de les telecomunicacions, van comprovar la resistència dels cubeSats a l'espai interplanetari.
Van ser construïts pel JPL de la NASA amb una mida de 6 unitats de CubeSat (36,6 x 24,3 x 11,8 cm). Se'n van construir dos models idèntics (MarCO-A i MarCO-B) per redundància amb l'objectiu de fer de retransmissors de comunicacions de l'aterrador InSight durant el seu descens a Mart, tot i que els cubeSats no eren crítics per la missió principal.
Després del seu llançament i ja de camí a Mart els dos nanosatèl·lits es van separar de la sonda InSight i es van mantenir allunyats uns 10.000 km per seguretat. Aquesta distància es va reduir quan totes tres naus van arribar prop de Mart. Els dos cubeSats van sobrevolar Mart a una distància de 3.500 km.

## Referències

* ↑ «JPL | Cubesat | MarCO». [Consulta: 27 novembre 2018].
* ↑ Asmar, Sami; Matousek, Steve «Mars Cube One (MarCO) - The First Planetary CubeSat Mission». Jet Propulsion Laboratory. Arxivat de l'original el 2017-01-25 [Consulta: 27 novembre 2018].
* 1 2 «InSight Launch Press Kit | Mars Cube One» (en anglès). [Consulta: 27 novembre 2018].
* ↑ Dunn, Marcia «Big test coming up for tiny satellites trailing Mars lander». PhysOrg.
* ↑ «MarCO: Planetary CubeSats Become Real» (en anglès). [Consulta: 27 novembre 2018].
# Mars Desert Research Station

La Mars Desert Research Station (MDRS) és la instal·lació d'investigació de la superfície de Mart més gran i de més llarga durada i és un dels dos hàbitats analògics simulats de Mart, propietat i gestionada per la Mars Society.
L'estació MDRS es va construir a principis dels anys 2000 prop de Hanksville, Utah, a l'oest dels Estats Units d'Amèrica. Està tripulada per petits equips que duen a terme investigacions científiques.
El campus de l'MDRS inclou un hàbitat (Hab) de dos pisos amb un hivernacle, un observatori solar i un observatori robòtic, una càpsula d'enginyeria i un edifici científic.

## L'Estació de Recerca

L'estació d'investigació consta de tres edificis: l'Hàbitat ("Hab"), el GreenHab, l'Observatori del desert de Musk Mars i una Àrea d'equips de suport a l'enginyeria situada a certa distància.

### Habitat

L'Habitat Mars Lander és un cilindre de dos pisos d'uns 10 metres de diàmetre i és la casa i el lloc de treball de la tripulació durant les simulacions d'exploració de la superfície de Mart. Al primer pis, hi ha dues escluses d'aire simulades, una dutxa i un lavabo, una sala d'emmagatzematge i manteniment dels vestits espacials i els seus equipaments associats per la preparació de l'activitat extra-vehicular (EVA), i un laboratori de ciència i enginyeria. El laboratori és compartit entre el geòleg i el biòleg de la tripulació i inclou un autoclau, balança analítica, microscopi i un estoc de productes químics i reactius per a la realització de proves bioquímiques.

### GreenHab

El GreenHab és un hivernacle utilitzat per al cultiu i la investigació de plantes. El GreenHab original Gary Fisher, adaptat el 2009 d'un centre de reciclatge d'aigua de circuit tancat a un hivernacle funcional, va ser destruït per un incendi el desembre de 2014, i es va refer el setembre de 2015 després que una campanya d'Indiegogo recaptés 12.540 dòlars per reconstruir-lo.

### Observatori del Desert de Musk Mars

L'Observatori del desert de Musk Mars allotja un telescopi Schmidt-Cassegrain de 28 centimetres que es pot fer funcionar de forma remota i és accessible per a astrònoms amateurs i professionals a través d'Internet.
Ofereix oportunitats de recerca no disponibles anteriorment a la tripulació i als professors i estudiants locals. Es convida a estudiants i professors a interactuar amb la tripulació i a utilitzar l'observatori com a eina d'aprenentatge.

## Referències

* ↑ «Mars Society» (en anglès).
* ↑ «Meet the Crews Preparing for Human Life on Mars» (en anglès). National Geographic.
* ↑ «Fire Ends Mock Mars Mission in Utah Desert» (en anglès). Space.com.
# Maskell

Maskell és una població dels Estats Units a l'estat de Nebraska. Segons el cens del 2000 tenia 67 habitants.

## Demografia

Segons el cens del 2000, Maskell tenia 67 habitants, 24 habitatges, i 18 famílies. La densitat de població era de 172,5 habitants per km².
Dels 24 habitatges en un 33,3% hi vivien nens de menys de 18 anys, en un 70,8% hi vivien parelles casades, en un 4,2% dones solteres, i en un 25% no eren unitats familiars. En el 25% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,39.
Per edats la població es repartia de la següent manera: un 31,3% tenia menys de 18 anys, un 7,5% entre 18 i 24, un 17,9% entre 25 i 44, un 28,4% de 45 a 60 i un 14,9% 65 anys o més.
L'edat mediana era de 38 anys. Per cada 100 dones de 18 o més anys hi havia 84 homes.
La renda mediana per habitatge era de 40.000 $ i la renda mediana per família de 53.750 $. Els homes tenien una renda mediana de 72.917 $ mentre que les dones 72.500 $. La renda per capita de la població era de 24.906 $. Aproximadament el 10,5% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maskell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Maskell». American Fact Finder. Oficina del Cens dels Estats Units, 12-01-2010.
# Manuel Miserachs i Codina

Manuel Miserachs i Codina (Igualada, 1923 - 12 d'octubre de 2015) fou un advocat i polític català, militant d'Unió Democràtica de Catalunya des de 1948 i alcalde d'Igualada entre abril de 1979 i juny de 1991.
Va guanyar les eleccions municipals dels anys 1979, 1983 i 1987 encapçalant la llista de CiU. En la constitució de l'ajuntament de 1979 va obtenir el vot favorable de 10 regidors (9 de CiU i 1 de la Unió de Centre Democràtic) i el vot contrari de 10 regidors (8 socialistes i 2 comunistes). En les eleccions de 1983 CiU va obtenir 10 regidors, davant dels 9 de la llista del PSC encapçalada per Salvador Pelfort i dels 2 regidors d'Alianza Popular. En les eleccions de 1987 va tenir com a principal rival el socialista Antoni Dalmau i Ribalta, que en aquell moment era president de la Diputació de Barcelona. La llista de CiU obtingué una majoria absoluta d'11 regidors, davant dels 9 del PSC.
El mes de març de 1988 fou escollit primer president del Consell Comarcal de l'Anoia.
Usà els pseudònims Càndid, Ema-2, M. M. i Manuel en articles setmanals a la revista Vida en la dècada de 1960, en els articles "Diari d'un routier» " a Vida... (1963) i en la secció fixa "Del nou i del vell" des dels anys 1990 fins al 2001.
Casat i pare de 4 filles, va morir el 12 d'octubre de 2015.

## Referències

* 1 2 M. Teresa Miret i Solé, Pseudònims igualadins Arxivat 2014-07-26 a Wayback Machine.
* 1 2 Anoia Diari, 12/10/2015, Mor l'històric alcalde d'Igualada Manuel Miserachs i Codina
* ↑ Ajuntament d'Igualada, Llistat dels alcaldes d'Igualada Arxivat 2014-04-13 a Wayback Machine.
* ↑ La Vanguardia, 20 d'abril de 1979, Miserachs (CIU): "El Ayuntamiento pide l'Estatut"
* ↑ La Vanguardia, 12 de maig de 1983, ¿PSC-AP en Igualada?
* 1 2 La Vanguardia, 12 de juny de 1987, Un candidato de lujo
* ↑ La Vanguardia, 10 de març de 1988, Los consejos comarcales instaurados por las leyes de organización territorial quedaron constituidos ayer
# Martanyà

El Puig Martanyà és una muntanya de 1.031 metres que es troba al municipi de Montagut i Oix, a la comarca catalana de la Garrotxa. Es troba just a sobre la masia de Can Gustí de Riu.

## Referències

* ↑ Institut Cartogràfic i Geològic de Catalunya
# Marteli (raion de Beriózovka)

Marteli (en rus: Мартелы) és un poble del krai de Perm, a Rússia, que en el cens del 2010 tenia 51 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Krum Milev

Krum Milev (Sofia, 11 de juny de 1915 - Sofia, 19 d'abril de 2000) és un exfutbolista búlgar de la dècada de 1930.
Fou 18 cops internacional amb la selecció búlgara.
Pel que fa a clubs, defensà els colors de Botev Sofia, Slavia Sofia i Lokomotiv Sofia.
També destacà com a entrenador a CSKA Sofia.

## Referències

* ↑ Perfil a eu-football.info
* ↑ Història Arxivat 2010-02-19 a Wayback Machine. a pfcslavia.com
* ↑ «Рекордьорът у нас е Крум Милев, в света - Ги Ру» (en bulgarian). 7sport.net, 24-05-2008. [Consulta: 9 octubre 2015].
# Kruisem

Kruisem és un és un municipi belga de la província de Flandes Oriental a la regió de Flandes. És el resultat de la fusió de Kruishoutem amb Zingem l'1 de gener de 2019. El 2020 tenia 15474 habitants.
Conté els antics municipis de Huise, Kruishoutem, Ouwegem, Nokere, Wannegem-Lede i Zingem. En consultar les entitats locals per trobar un nom nou, es va optar per al mot creuat de Kruisem. El nom prové del llibre del 1995 de l'escriptor de novel·les juvenils i veí del poble, Marc de Bel, De Katten van Kruisem (Els gats de Kruisem).

## Referències

* ↑ «Geografische indeling» (en neerlandès). Statbel (ofici belga d'estadística). [Consulta: 24 juliol 2021].
* 1 2 «Kruisem» (en neerlandès). Gemeenten en provincies. Govern de Flandes. Arxivat de l'original el 2021-01-15. [Consulta: 24 juliol 2021].
* 1 2 «Kruisem» (en neerlandès). Vooruit. [Consulta: 24 juliol 2021].
* ↑ De Bel, Marc. De katten van Kruisem (en neerlandès). 10a edició de 2018. Kalmthout: Standaard, 1995. ISBN 978-94-6131-838-1.